ব্যক্তিগত কারণ দেখিয়ে কয়েকদিন হঠাৎই আইসিসি চেয়ারম্যানের পদ থেকে সরে দাঁড়িয়েছিলেন শশাঙ্ক মনোহর। তবে এর পেছনে যে আইসিসি গঠনতন্ত্রেন সংশোধনসহ বিভিন্ন বিষয় নিয়ে কারও কারও দ্বি-মত রয়েছে সেসব বিষয়ও আলোচনায় উঠে এসেছে। তবে, আগামী এপ্রিলে আইসিসি গঠনতন্ত্র এবং অর্থনৈতিক বিষয়ে সংস্কারের যে প্রস্তাব আনা হয়েছে সেগুলো পাশ হওয়ার কথা। আইসিসি বোর্ড মিটিংয়ে আপাতত সে পর্যন্ত দায়িত্ব চালিয়ে যাওয়ার বিষয়ে সম্মতি জানিয়েছেন শশাঙ্ক মনোহর। অর্থ্যাৎ আরও কিছুদিন তিনি আইসিসি চেয়ারম্যানের পদে আসীন থাকছেন। সেটা সম্ভবত এপ্রিল পর্যন্তই।